भास्कर संवाददाता |कोरबा
भास्कर संवाददाता |कोरबा
प्रदेश के मुख्यमंत्री डॉ. रमन सिंह ने सोमवार को 11वां बजट पेश किया। जिसमें जिले के लोगों को एक बार फिर निराशा हाथ लगी है। कोई बड़ा प्रोजेक्ट इस बार भी नहीं मिला। हवाई सेवा, बाइपास, एल्यूमिनियम पार्क जैसी योजनाएं अब तक आगे नहीं बढ़ी। दूसरी ओर कटघोरा में मातृ शिशु अस्पताल का 9 महीने पहले उद्घाटन हुआ, पर अब तक शुरू नहीं हुआ है। दो महीने पहले से ननि क्षेत्र में बिजली बचत करने के लिए एलईडी बल्ब लगाए जा रहे हैं।
मुख्यमंत्री ने मातृ एवं शिशु स्वास्थ्य सुनिश्चित करने के लिए राज्य के कई जिलों में मातृ-शिशु अस्पताल की स्थापना की घोषणा की। जिसमें कोरबा जिला भी शामिल है। बजट के अनुसार यहां कटघोरा में मातृ-शिशु अस्पताल बनेगा। लेकिन खास बात यह है कि कटघोरा में यह अस्पताल 8 करोड़ 24 लाख की लागत से 9 माह पहले बन चुकी है। 18 मई 2016 को मुख्यमंत्री डॉ. रमन सिंह ने इस भवन का लोकार्पण किया था। इसके बाद अस्पताल का संचालन भी शुरू हो गया है। जहां बच्चों का नहीं बल्कि बड़ों का उपचार होता है। अस्पताल में शिशु रोग व महिला रोग विशेषज्ञ की पोस्टिंग नहीं हुई। जिस कारण से वहां पहुंचने वाले डिलेवरी केस दूसरे अस्पतालों में रेफर कर दिया जाता है। बीमार शिशुओं को भी डॉक्टर के अभाव में जिला अस्पताल भेज दिया जाता है। निगम को मांगलिक भवन के लिए 3 करोड़ रुपए मिलेंगे।
san_Deva san_Deva hin_Deva hin_Deva